# Deoxyribonukleová kyselina

### Z Wikipédie

Kyselina deoxyribonukleová alebo DNK alebo DNA (angl. deoxyribonucleic acid) patrí spolu s kyselinou ribonoukleovou medzi nukleové (jadrové) kyseliny. Nukleové preto, lebo sa nachádza predovšetkým v bunkovom jadre. Je nositeľkou genetickej informácie. V chromozómoch je DNA uložená ako špirála - dvojzávitnica.

DNA je polymérna molekula tvorená nukleotidmi, ktoré pozostávajú z troch zložiek:

1. fosfátového zvyšku kyseliny fosforečnej (PO43−),
2. molekuly deoxyribózy,
3. dusíkatej bázy.

## [úprava] Dusíkaté bázy

Dusíkaté bázy sú štyri: adenín (A), guanín (G), cytozín (C) a tymín (T). Spájajú obe vlákna dvojzávitnice DNA pomocou vodíkových väzieb, pričom platí princíp tzv. komplementarity báz.

Znamená to, že adenín sa spája, teda je komplementárny s tymínom (dvomi vodíkovými väzbami) a guanín sa spája s cytozínom (tromi vodíkovými väzbami.

## [úprava] Funkcie DNA

Úlohou DNA je uchovávať a odovzdávať genetickú informáciu (o poradí aminokyselín v bielkovinách), ktorá je zapísaná v jej primárnej štruktúre. Prenos genetickej informácie na molekulovej úrovni prebieha jedným smerom a v troch procesoch: replikácii, transkripcii a translácii.

## [úprava] Replikácia DNA

Väčšina génov potrebných pre život sa nachádza v eukaryotických bunkách – v jadre, mitochondriách a v chloroplastoch na chromozómoch. V prokaryotických organizmoch sa nachádza na plazmidoch doplnková genetická informácia.

Na to aby mohla DNA plniť svoju funkciu musí byť schopná zdvojenia sa, čo sa uskutočňuje replikáciou – kopírovaním.

Pri vlastnej syntéze DNA sa obidve vlákna pôvodnej molekuly začnú od seba vzďaľovať a rozpletať (enzým helikáza). Voľné nukleotidy sa podľa princípu komplentarity (enzým DNA-polymeráza) začínajú prikladať k pôvodnému (matricovému) vláknu DNA (3’ → 5’), oproti druhému vláknu (5’→ 3’) syntetizuje DNA-polymeráza iba krátke fragmenty (tzv. Okazakiho fragmenty), ktoré následne spája enzým DNA-ligáza.

Týmto spôsobom z jednej pôvodnej DNA vzniknú dve molekuly, z toho každá ma jedno vlákno pôvodné a jedno vlákno nové, tzv. semikonzervatívny spôsob.

## [úprava] Realizácia genetickej informácie

Realizácia genetickej informácie na molekulovej úrovni prebieha ako dvojstupňový proces:

- Transkripcia: prepis genetickej informácie z DNA do mRNA → syntéza mRNA
- Translácia: preklad genetickej informácie z poradia nukleotidov na mRNA do poradia aminokysleín v polypeptidovom reťazci → syntéza bielkovín

### [úprava] Transkripcia

Je to syntéza molekúl mRNA podľa matrice DNA. Oba reťazce molekuly DNA sa čiastočne oddelia narušením vodíkových mostíkov, pričom iba jedno z vlákien potom slúži ako matrica pre syntézu mRNA. Tento proces katalyzuje enzým RNA-polymeráza, ktorý na základe komplementarity báz pripája nukleotidy do výslednej molekuly mRNA. Tento proces sa deje v jadre bunky, nasyntetizovaná molekula mRNA potom cez jadrové póry prechádza do cytoplazmy.

### [úprava] Translácia

Je zavŕšením realizácie genetickej informácie, ide o vlastnú syntézu bielkovín (proteosyntéza). Tento proces sa uskutočňuje na ribozómoch – tie sa skladajú z bielkovín a z rRNA. Molekula mRNA sa zasunie medzi podjednotky ribozómov – triplety na mRNA sú kódom ku tvorbe polypeptidového reťazca. Dôležitá je molekula tRNA – na jej konci sa nachádza triplet CCA (aktívne miesto), na ktorý sa viaže aminokyselina a ďalší triplet → antikodón, ten je komplementárny s kodónom na mRNA. Molekuly tRNA sa dočasne pripájajú antikodónmi ku kodónom na mRNA a tak prenášajú jednotlivé aminokyseliny zo zásoby voľných aminokyselín v cytoplazme bunky. Medzi jednotlivými aminokyselinami potom vznikajú peptidické väzby, čím vzniká polypeptidový reťazec – bielkovina. Celý aparát sa po ukončení proteosyntézy tzv. nezmyselným alebo stop-kodónom rozpadne.

## [úprava] Genetický kód

Je tripletový – univerzálny pre všetky organizmy. Triplet predstavuje kódové slovo – kodón určuje zaradenie jednej aminokyseliny do polypeptidového reťazca.

Nukleové kyseliny a genetická informácia
Nukleové bázy: Adenín - Tymín - Uracil - Guanín - Cytozín (Purín - Pyrimidín)
Nukleozidy: Adenozín - 5-Metyluridín - Uridín - Guanozín - Cytidín - Deoxyadenozín - Tymidín - Deoxyuridín - Deoxyguanozín - Deoxycytidín (Ribóza - Deoxyribóza)
Nukleotidy: AMP - UMP - GMP - CMP - ADP - UDP - GDP - CDP - ATP - UTP - GTP - CTP (cAMP - cGMP)
Deoxyribonukleotidy: dAMP - dTMP - dUMP - dGMP - dCMP - dADP - dTDP - dUDP - dGDP - dCDP - dATP - dTTP - dUTP - dGTP - dCTP
Nukleové kyseliny: DNA - RNA - LNA - PNA - mRNA - ncRNA - rRNA - tRNA - shRNA - mtDNA - RNAi - miRNA - siRNA - Oligonukleotid
Genetická informácia: Genóm - Gén - Genetický kód - Kodón - Triplet - Ribozým - Epigenetika

Tento článok je zatiaľ tzv. "výhonok". Text môžeš doplniť alebo zmeniť, keď hore klikneš na záložku "úprava".

Zdroj: "http://sk.wikipedia.org../../../d/e/o/Deoxyribonukleov%C3%A1_kyselina.html"

Kategórie: Nezaradené výhonky | DNA | Nukleové kyseliny | Genetika | Biochémia

##### Views

- Článok
- Diskusia
- Aktuálna verzia

##### Hľadaj

##### Iné jazyky

- العربية
- Български
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Gaeilge
- Galego
- עברית
- Hrvatski
- Krèyol ayisyen
- Magyar
- Bahasa Indonesia
- Italiano
- 日本語
- 한국어
- Latina
- Lietuvių
- Latviešu
- Македонски
- Bahasa Melayu
- Nederlands
- Norsk (nynorsk)
- Norsk (bokmål)
- Kapampangan
- Deitsch
- Polski
- Português
- Română
- Русский
- Srpskohrvatski / Српскохрватски
- Simple English
- Slovenščina
- Shqip
- Српски / Srpski
- Basa Sunda
- Svenska
- தமிழ்
- ไทย
- Tagalog
- Türkçe
- Українська
- اردو
- Tiếng Việt
- ייִדיש
- 中文
- Bân-lâm-gú